Definisjon

Tre eller flere påfølgende spontanaborter i klinisk erkjente svangerskap med samme partner

Forekomst

0,5 - 1 % blant gravide

Omtrent 2/3 har hatt første trimesteraborter, 1/3 andre trimesteraborter

Etiologi

Årsaksforhold omdiskutert

Hos ca halvparten påvises ingen "sikker" årsak

Følgende faktorer er årsak til eller har assosiasjon med habituell abort, ingen oppfattes som absolutte (dvs. at de gir 100 % risiko for spontan abort i neste svangerskap)

Genetiske, f.eks. translokasjonsbærertilstand hos mannen og/eller kvinnen (3-5%)

Anatomiske, f.eks. uterine misdannelser: Müllerske defekter (septum, andre uterine misdannelser), synekier, submukøse myomer og endometriepolypper (1.8-33.6 %)

Cervixinsufficiens (1-2%)

Immunologiske: autoimmune, f.eks. antifosfolipidsyndrom (5-15%)

Hormonelle, f.eks. dårlig regulert diabetes mellitus eller thyreoidealidelse

Risikofaktorer

Økende alder (> 40 år: 35 % risiko for abort)

Økende antall aborter

Røyking

Diagnostikk

Etiologisk faktor hos paret kan maksimalt påvises hos 30-40 %

Undersøkelser

Generell og gynekologisk/obstetrisk anamnese: Tidligere svangerskap, tidspunkt for spontanabort, klinisk-/biokjemisk graviditet

Karyotyping av paret (IV)

Cytogenetisk testing av abortmateriale i utvalgte tilfeller. Det er en viktig prognostisk faktor for utfall av nytt svangerskap. Ikke tradisjon for dette i Norge, konferer med genetiske laboratorium (IV)

Vaginal ultralydundersøkelse av uterus og ovarier, evt ultralydmålinger av cervikalkanalen

Blodprøver av kvinnen: cardiolipin antistoff og lupus antikoagulant (I). For å diagnostisere antifosfolipid antistoffsyndrom (APLA) skal pasienten ha to positive prøver (enten cardiolipin antistoff eller lupus antikoagulant eller begge) med seks ukers mellomrom i tillegg til habituell abort (eller arteriell eller venøs trombose)

Andre trombofilier: Faktor V Leiden, protrombin genmutasjon, protein S, C eller antitrombin mangel har en mulig assosiasjon med habituell abort, men der foreligger ingen god dokumentasjon for profylaktisk behandling per i dag. Pasienter med økt risiko for venøs trombose bør testes

Saltvanninstillering for å vurdere uterinkaviteten, evt. hysteroskopi

Andre immunologiske undersøkelser har liten praktisk betydning. HLA-typing og antipaternelle antistoffer anbefales ikke (Ia)

Rutinescreening av okkult diabetes (glukosetoleranse test) eller thyroideasykdom (TSH, FT4 eller TPO) anbefales ikke (III). Etablert sykdom bør imidlertid være godt regulert

Behandling

Genetisk veiledning

Prekonsepsjonell genetisk veiledning og evt. tilbud om prenatal diagnostikk i neste svangerskap, ved påvist genetiske defekter

Kirurgi

Hysteroskopisk septumreseksjon (III). Kan vurderes

Cerclage

I neste svangerskap, usikker effekt (12.-14. uke) (Ib)

Hormonell

Progesteron eller hCG, ikke dokumentert effekt, anbefales ikke med mindre det inngår i en kontrollert studie (Ib)

Antikoagulasjon

Antifosfolipid antistoffsyndrom (APLA)

Lavdose acetylsalicylsyre (ASA) og ufraksjonert heparin (UH) hele svangerskapet har dokumentert effekt. (Ia) Kombinasjon av ASA 75 mg og LMVH (Fragmin® 5000 IE x 1 eller Klexane® 40 mg x 1 daglig) er ikke dokumentert. De antas at LMWH gir tilsvarende effekt som UH og har mindre bivirkninger og således bør foretrekkes

Behandling med kortikosteroider, ikke dokumentert effekt ved APLA (Ib)

Andre trombofilier

Faktor V Leiden, protrombin genmutasjon, protein C, S eller antitrombinmangel. Foreløpig ingen dokumentasjon på antikoagulasjonsbehandling til denne gruppen med mindre de har risiko for venøs trombose i tillegg

Annen behandling

Immuniseringsbehandling med gammaglobulin, blodtransfusjon, leukocytt- eller lymfocyttinjeksjoner frarådes (Ia)

Annet

Fordi psykogene faktorer/placeboeffekter kan være av betydning bør det legges vekt på et godt lege-pasientforhold (III)

Hyppige svangerskapskontroller

Liberal med ultralydundersøkelse til "abortfaren" er over (III)

Vanlig daglig aktivitet kan anbefales. Nytte av sykmelding ikke dokumentert

Oppfølging

Individuell

Prognose

Uten behandling: 30-50 % risiko for ny spontanabort, aldersavhengig (III)

Med behandling: Generelt lavere risiko (25 %) (III)

Råd

Ikke utredning før tre kliniske spontanaborter